Nationaal-Socialistische Nederlandsche Arbeiderspartij

Det nasjonalsosialistiske nederlandske arbeiderparti (nederlandsk: Nationaal-Socialistische Nederlandsche Arbeiderspartij), forkortet NSNAP, var et nasjonalsosialistisk nederlandsk politisk parti. Partiet ble grunnlagt i 1931 og ble ledet av Ernst Herman van Rappard. Målet var å etterligne det tyske nasjonalsosialistiske partiet NSDAP som var ledet at Adolf Hitler. Partiet feilet i å oppnå suksess og ble beskyldt av sine rivaler, Den nasjonalsosialistiske bevegelsen i Nederland (NSB), for å være moderate.Stanley G. Payne, A History of Fascism 1914-1945, London, Roultedge, 2001, p. 302

Partiet var sterkt inspirert av NSDAP og i likhet med det tyske nazi-partiet opprettet NSNAP sine egne stormtropper som lignet på Sturmabteilung, en ungdomsavdeling lik Hitlerjugend og tok i bruk hakekorset.David Littlejohn, The Patriotic Traitors, London: Heinemann, 1972, p. 86 I motsetning til sine høyreekstremistiske motparter som fremmet nederlandsk nasjonalisme, fremmet NSNAP at Nederland skulle inkorporeres i Tyskland. En politikk som vant liten støtte noe som valget i 1937 viste, da partiet bare fikk 998 stemmer.David Littlejohn, The Patriotic Traitors, London: Heinemann, 1972, p. 86 NSNAP hadde et sterk antisemittisk fokus og kritiserte NSB for å være en jødisk dominert pseudo-nasjonalsosialistisk organisasjon.Alan E. Steinweis, Daniel E. Rogers, The impact of Nazism:
new perspectives on the Third Reich and its legacy, U of Nebraska Press, 2003, pp. 49-50

NSNAP tjente ikke på den tyske invasjonen av Nederland siden de tyske myndighetene valgte å større Anton Mussert lederen for NSB. Partiet ble oppløst den 14. desember 1941 når Arthur Seyss-Inquart forbød alle politiske partier i Nederland bortsett fra NSB.

Referanser

Eksterne lenker
 Flags of the NSNAP

Kategori:Nasjonalsosialistiske partier
Kategori:Tidligere politiske partier i Nederland
Kategori:Politiske partier etablert i 1931